
71.   AARGANG 


NYE  VIDNESBYRD  OM  JESUS   KRISTUS. 

Af  Dr.  James  E.  Talmage  i  Salt  Lake  Tabernakel. 
(Fra  »Liahona«.) 

(Fortsat  fra  Side  54.) 

Og  det  skete,  at  de  atter  hørte  Røsten  og  forstod  den  ikke; 

Og  atter  tredje  Gang  hørte  de  Røsten,  og  de  aabnede  deres 
Øren  for  at  høre  den,  og  deres  Øjne  var  vendt  mod  Lyden 
deraf,  og  de  skuede  bestandig  mod  Himmelen,  hvorfra  Lyden 
kom; 

Og  se,  den  tredje  Gang  forstod  de  Rosten,  som  de  horte,  og 
den  sagde  til  dem: 

Ser  min  elskelige  Son,  i  hvem  jeg  har  Velbehagelighéd,  i 
hvem  jeg  har  herliggjort  mit  Navn;  hører  ham! 

Og  det  skete,  at  da  de  forstod  Rosten,  kastede  de  deres  Øjne 
op  igen  mod  Himmelen,  og  se,  de  saa'  en  Mand  nedstige  fra 
Himmelen;  han  var  klædt  i  en  hvid  Kjortel,  og  han  kom  ned 
og  stod  midt  iblandt  dem;  og  hele  Mængdens  Øjne  var  vendt 
mod  ham,  og  de  vovede  ikke  at  aabne  deres  Mund,  den  ene 

til  den  anden,  og  de  vidste  ikke,  hvad  det  havde  at  betyde;  thi 
de  tænkte,  at  det  var  en  Engel,  som  viste  sig  for  dem. 

Og  det  skete,  at  han  udrakte  sin  Haand  og  talte  til  Folket, 
sigende: 

Se,  jeg  er  Jesus  Kristus,  om  hvem  Profeterne  vidnede,  at 
han  skulde  komme  til  Verden; 

Og  se,  jeg  er  Verdens  Lys  og  Liv,  og  jeg  har  drukket  den 
bitre  Kalk,  som  Faderen  har  givet  mig,  og  har  herliggjort 
Faderen  ved  at  paatage  mig  Verdens  Synder,  hvorved  jeg  har 
lidt  alle  Ting  efter  Faderens  Vilje  fra  Begyndelsen.« 

HANS  VIRKSOMHED  BLANDT  DEM. 

Jeg  beder  Eder  selv  læse  og  overtænke  disse  herlige  Ka- 
pitler, da  Tiden  her  ikke  tillader  mig  at  læse  mere.  Læs  om 
Herrens  Virksomhed  blandt  Nephiterne,  hvorledes  han  kal- 
dede og  beskikkede  12  Vidner,  som  skulde  være  hans  udvalgte 
Disciple,  og  hvem  han  gav  Fuldmagt  til  at  døbe,  til  at  med- 
dele den  Helligaand  ved  Haandspaalæggelse,  til  at  være  Fol- 
kets Lærere  og  Vejledere  og  oprette  Kristi  Kirke  paa  det  vest- 
lige Fastland. 

Vi  bringer  det  Vidnesbyrd  til  Verden,  at  omtrent  6  Uger  fra 
Herrens  Himmelfart  fra  Oliebjerget,  som  Østens  Optegnelser 
beretter  om,  betraadte  den  opstandne  Frelser  den  vestlige 
Halvkugle;  han  viste  sig  personligt  og  lod  en  Skare  af 
Vidner  beføle  hans  Hænder  og  Side,  og  disse  var  personligt 
saa  vel  som  ved  Guds  Inspiration  overbeviste  om,  at  han  var 
et  virkeligt  Væsen  med  et  Legeme  af  Kød  og  Ben,  hvori  Saa- 
rene  fra  Golgatha  endnu  var  synlige.  De  faldt  ned  for  hans 
Fødder  og  kaldte  ham  deres  Herre  og  Gud.  Han  bebrejdede 
dem  ikke  herfor  og  sagde  ikke,  at  de  skulde  tilbede  Faderen 
i  Stedet  for  ham,  thi  han  var  blevet  fuldkommen  gennem  Op- 
fyldelsen af  det  Hverv,  Faderen  havde  givet  ham  at  udfore, 
og  hvortil  han  var  blevet  kaldet  og  beskikket.  Han  var  deres 
Gud  og  tog  imod  deres  Tilbedelse  som  deres  Gud. 

Faderens  Røst  hørtes  ved  Forklarelsen  paa  Bjerget,  og  han 

tilkendegav  for  Peter,  Jacob  og  Johannes,  som  udgjorde  Præ- 
sidentskabet over  de  Tolv  og  over  Kirken  efter  Mesterens 
Bortgang,  at  den  ny  Husholdning  var  oprettet.  Lad  os  tænke 
lidt  nærmere  over  dette.  Disse  tre  Mænd  var  opvokset  under 
Jødernes  Sæder  og  Skikke,  trods  aarelang  Undervisning, 
troede  og  rettede  de  sig  endnu  efter  Loven  og  Profeterne,  og 
ligesom  de  Skriftkloge  citerede  og  henforte  de  til  Loven  og 
Profeterne.  Her  saa  de  deres  Mester,  med  hvem  de  havde 
vandret  og  sovet,  hungret  og  torstet,  spist  og  drukket,  her  saa 
de  ham  herliggjort  for  deres  Øjne,  og  Moses,  der  for  dem  var 
Lovens  Personliggorelse,  samt  Elias,  den  største  blandt  Pro- 
feterne, betjente  ham.  Begge  viste  de  Ærbodighed  mod  dette 
ringe,  men  alligevel  mægtige  Væsen,  hvis  Tjenere  de  var. 
Medens  de  forundrede  sig  og  lyttede,  hørte  de  en  Røst  fra 
Skyen  sige:  »Denne  er  min  Son,  den  elskelige,  i  hvem  jeg  har 
Velbehag,  hører  ham!«  De  skulde  hore  Ham,  ikke  Moses  og 
Elias,  der  var  hans  Tjenere  og  viste  ham  Ærbodighed. 

Saaledes  lod  Rosten  fra  Faderen  til  Nephiterne,  og  han  til- 
føjede noget,  som  ikke  findes  i  de  jødiske  Skrifter:  »i  hvem 
jeg  har  herliggjort  mit  Navn,  horer  ham!«  Jesus  Kristus,  den 
samme,  som  var  bleven  korsfæstet  paa  Golgatha,  opstegen  fra 
Graven  og  bleven  set  og  hørt  af  de  trofaste  i  Østen,  stod  nu 
personlig  for  sit  Folk  i  Vesten.  Han  underviste  dem  om  mange 
Ting,  som  han  havde  lært  sit  Folk  i  Judæa  og  Galilæa,  gav 
dem  igen  Begyndelsen  af  sin  Bjergprædiken,  advarede  dem 
mod  Strid  og  Trætte,  underviste  dem  om,  hvorledes  Evan- 
geliets frelsende  Ordinancer  skulde  udfores,  og  bod  dem  give 
Kirken  hans  Navn.  Han  bebrejdede  dem  deres  Mangel  paa 
Forstaaelse,  da  de  spurgte,  hvad  Navn  de  skulde  give  Kirken, 
og  sagde  omtrent  følgende:  »Hvad  Navn  burde  den  have!  Hvis 
Kirke  er  den?  Er  den  Moses  Kirke?  Hvis  saa  er,  da  giv  den 
Moses  Navn.  Dersom  den  er  en  af  Profeternes  Kirke,  opkald 
den  da  efter  denne  Profets  Navn.  Er  den  et  Menneskets  Kirke, 
da  opkald  den  efter  dette  Menneske.  Men  er  det  min  Kirke,  da 
er  der  kun  ét  Navn,  som  den  med  Rette  kan  bære,  og  det  er 

mit  Navn.«  Derfor  blev  den  kaldt  Jesu  Kristi  Kirke,  og  alle 
de,  som  adlød  Betingelserne  for  at  være  Medlemmer  i  denne 
Kirke,  blev  indlemmet  og  delagtiggjorte  i  de  Velsignelser,  som 
aldrig  ophører  og  forgaar. 

Mormons  Bog  er  et  nyt,  selvstændigt  Vidne  om  Kristus, 
hans  Fodsel  i  Bethlehem  i  Judæa,  Barn  af  Maria,  hans  Lærer- 
gerning, hans  formelle  Død,  hans  Stilling  som  Herre,  Frelser 
og  Forløser,  og  om  hans  Navn,  ved  hvilket  Menneskene  kan 
opnaa  Frelse.  Denne  Bog  er,  hvad  den  udgives  for,  en  Beret- 
ning nedskreven  paa  den  Tid,  og  den  udgør  et  selvstændigt  og 
yderligere  Vidnesbyrd  om  Sandheden  af  Historien  om  vor 
Herres  og  Frelsers,  Jesu  Kristi,  Mission. 

HANS  KOMME  FORUDSAGT. 

Enhver  af  Eder  bør  nøje  overveje  de  Meninger,  der  i  sin 
Tid  gjorde  sig  gældende  om  Messias,  der  skulde  komme  til 
Jorden  blandt  Jøderne.  De  lærde  Skriftkloge  havde  i  Aarhun- 
dreder  forkyndt  Messias  Komme,  det  var  deres  Prædikeners 
Hovedemne  og  Grundlaget  for  deres  Udlæggelser  i  Synago- 
gerne, de  holdt  sig  til  Traditionen,  men  vilde  intet  høre  om 
den  Messias,  der  var  kommen,  de  vilde  vedblive  at  forvente 
ham,  og  da  han  virkelig  kom,  saaledes  som  deres  Profeter 
havde  forudsagt,  at  han  skulde  komme,  forkastede  de  ham. 
Han  skulde  fødes  i  en  kongelig  Slægt,  der  var  kongelig  i  deres 
Øjne.  Mindes  I  ikke,  at  da  Engelen  forkyndte  for  Maria,  at 
hun  var  den  forudbeskikkede  Jomfru,  som  skulde  blive  Mo- 
der til  Guds  Søn,  spurgte  hun  paa  en  meget  naturlig,  men 
betegnende  Maade,  ifølge  Lukas  Beretning: 

»Men  i  den  sjette  Maaned  blev  Engelen  Gabriel  sendt  af 
Gud  til  en  Stad  i  Galilæa,  som  hedder  Nazareth, 

til  en  Jomfru,  som  var  trolovet  med  en  Mand  ved  Navn  Jo- 
sef, af  Davids  Hus,  og  Jomfruen  hedte  Maria. 

Og  Engelen  kom  ind  til  hende  og  sagde:  »Hil  være  Dig,  Du 
benaadede!  Herren  er  med  Dig,  Du  velsignede  blandt  Kvin- 
der!« 

Men  der  hun  saa  ham,  forfærdedes  hun  over  hans  Tale,  og 
tænkte  paa,  hvad  dette  skulde  være  for  en  Hilsen. 

Og  Engelen  sagde  til  hende:  »Frygt  ikke,  Maria!  Thi  Du 
har  fundet  Naade  hos  Gud. 

Og  se,  Du  skal  undfange  og  føde  en  Son,  og  Du  skal  kalde 
hans  Navn  Jesus. 

Han  skal  være  stor  og  kaldes  den  Højestes  Son,  og  Gud 
Herren  skal  give  ham  Davids,  hans  Faders,  Trone.« 

Her  standser  vi  et  Øjeblik.  Maria  var  ikke  den  Højeste. 
Engelen  sagde,  at  Guds  Søn  skulde  blive  undfanget  og  født 
som  hendes  Son,  men  han  var  ogsaa  den  Højestes  Søn,  Søn 
af  den  evige  Fader  i  Kødet  saa  vel  som  i  Aanden,  i  hvilken 
sidste  Betydning  vi  alle  er  den  evige  Faders  Sonner  og  Døtre. 
Han  var  den  enbaarne,  Faderens  enbaarne  i  Kødet,  en  Søn 
af  Maria,  den  rene  Jomfru  i  Nazareth,  og  af  den  Højeste. 

»Og  han  skal  være  en  Konge  over  Jakobs  Hus  evindelig,  og 
der  skal  ikke  være  Ende  paa  hans  Kongerige.« 

Men  Maria  sagde  til  Engelen:  »Hvorledes  skal  dette  gaa  til, 
efterdi  jeg  ikke  kender  Mand?« 

Og  Engelen  svarede  og  sagde  til  hende:  »Den  Hellig-Aand 
skal  komme  over  Dig,  og  den  Højestes  Kraft  skal  overskygge 
Dig;  derfor  skal  ogsaa  det  Hellige,  som  fødes  af  Dig,  kaldes 
Guds  Søn.« 

Tydelige  og  klare  er  Skriftens  Ord,  og  kun  naar  vi  søger  at 
indflette  en  lærd  Teoris  Forvanskninger,  bliver  de  vanskelige 
at  forstaa.  Menneskene  burde  modtage  Skriften  i  al  dens 
Ligefremhed,  uden  at  bortforklare  den  paa  en  eller  anden 
Maade. 

SKRIFTEN  STADFÆSTES. 
I  har  læst  Kristi  Slægtregister,  som  to  af  Evangelisterne, 
Matthæus  og  Lukas,  forklarer  det.  Kritikere  har  paavist,  hvad 
de  betragter  som  alvorlige  Uoverensstemmelser,  men  deres 
Kritik  er  ensidig.  Evangelierne  indeholder  kun  ét  Slægtregister 
af  Kristus.  De  to,  der  tales  om,  er  ét.  Det  ene  er  Slægtlinjen 

af  Arvingen  til  Davids  Trone,  dette  findes  hos  Matthæus,  og 
det  andet  er  Jesus  af  Nazareths  Slægtregister  som  Søn  af 
Maria,  dette  fremsættes  af  Lukas.  Der  er  for  ganske  nylig 
foretaget  Undersøgelser  af  Englands  filosofiske  Selskab  an- 
gaaende  Jesus  af  Nazarets  Slægtregister,  disse  Granskninger 
kommer  til  samme  Resultat  som  Skriften.  Engelen  sagde  til 
Maria: 

»Og  Gud  Herren  skal  give  ham  Davids,  hans  Faders, 
Trone.«  Baade  Joseph  og  Maria  nedstammede  fra  David. 

Hvis  hun  ikke  havde  været  af  kongelig  Slægt,  tror  jeg  ikke, 
hun  havde  besvaret  Engelens  Ord  med  Spørgsmaalet:  »Hvor- 
ledes skal  dette  gaa  til,  efterdi  jeg  ikke  kender  Mand?«  Hun 
vilde  rimeligvis  havde  sagt:  »Hvorledes  kan  dette  ske,  da  jeg 
ikke  er  af  kongelig  Afstamning?«  Hun  vidste,  at  baade  hen- 
des trolovede  Mand  og  hun  selv  var  af  kongelig  Afstamning, 
og  det  lærde  Selskab  af  Videnskabsmænd  erklærer  nu,  at 
havde  Davids  Trone  gaaet  i  Arv  efter  jødisk  Skik  til  den  Tid, 
da  Kristus  blev  født,  var  den  retmæssige  Arving  Joseph,  Tøm- 
mermanden fra  Nazareth,  og  han  vilde  have  været  Jødernes 
Konge.  Ligeledes  vilde  Jesus,  Marias  Barn  og  Josephs  for- 
modede Søn,  som  han  havde  anerkendt  som  sin  egen,  lovligt 
være  bleven  Jødernes  Konge  for  Korsfæstelsen,  thi  Joseph  var 
da  allerede  død. 

KRISTUS  VAR  VIRKELIG  JØDERNES  KONGE. 
De  Ord,  Pilatus  lod  anbringe  over  Korset,  var  ikke  tomme. 
Han  vidste,  at  denne  taalmodige,  lidende  Mand,  hvis  Hen- 
rettelse han  tillod  af  Frygt  for  sin  egen  Stilling,  Frygt  for 
Rom,  hvor  han  søgte  politisk  Indflydelse,  ikke  var  noget  al- 
mindeligt Menneske.  Loven  krævede,  at  Forbryderens  Navn 
skulde  anbringes  ovenover  dennes  Hoved  paa  Korset,  og  Pi- 
latus befalede  at  skrive  paa  Latin,  Græsk  og  Hebraisk:  »Dette 
er  Jesus,  Jødernes  Konge.«  Da  Ypperstepræsterne  og  de  Skrift- 
kloge læste  dette,  gik  de  til  Pilatus  og  sagde:  »Skriv  ikke  Jø- 
dernes Konge.«  Men  Pilatus  sagde:  »Hvad  jeg  skrev,  det  skrev 

jeg.«  De  maatte  lade  det  staa,  og  den  spottende  Skare,  som  gik 
forbi  den  lidende  Skikkelse  paa  Korset,  raabte  med  haanende 
Stemme:  »Dersom  Du  er  Jødernes  Konge,  da  stig  ned  af  Kor- 
set;« de  vidste  ikke,  at  han  kunde  have  gjort  det,  og  at  han 
virkelig  var  Jødernes  Konge.  Han  sogte  ikke  jordiske  Fortrin, 
som  Satan  havde  fristet  ham  til  at  gore,  han  erklærede  til  Pi- 
la  tus:  »Mit  Rige  er  ikke  af  denne  Verden,«  men  han  var  og  er 
Jodernes  Konge,  og  han  skal  komme  igen  og  regere  over  den 
hele  Jord. 

KRISTUS  SKAL  KOMME  IGEN. 

I  Dag  er  vi  nærmere  end  nogensinde  den  Tid,  da  den  kors- 
fæstede og  opstandne  Kristus  skal  komme  tilbage,  og  lad  mig 
tilføje,  nærmere  end  mange  af  os  er  villig  til  at  indrømme  og 
maaske  ønsker  at  være.  Som  en  af  de  ringeste  blandt  hans 
Tjenere,  kaldet  til  at  bære  Vidnesbyrd  om  hans  Frelserger- 
ning, ønsker  jeg  at  sige  til  Eder,  at  hans  Komme  nærmer  sig, 
jeg  véd,  at  han  lever,  at  han  er  et  personligt  Væsen  med  et 
Legeme  af  Kød  og  Ben,  det  samme  Legeme,  som  blev  kors- 
fæstet, det  samme,  som  han  tog  op  af  Graven,  da  han  udsteg 
af  denne.  Han  kommer,  og  hans  Genkomst  er  nær. 

Alle  vi,  som  har  paataget  os  hans  Navn,  vil  berede  os  paa 
hans  Komme.  Al  Ære,  Tak  og  Pris  tilkommer  ham,  som  gav 
sit  Liv  for  at  frelse  Menneskene,  ham,  som  overvandt  Dodens 
og  Djævelens  Magt,  som  var  og  er  og  altid  vil  vedblive  at 
være  Kongernes  Konge  og  Herrernes  Herre,  vor  Frelser  o^ 
Forløser  Jesus  Kristus.  Dette  er  min  ydmyge  Bon  i  hans  hel- 
lige Navn.  Amen. 

TRO  OG  GERNING. 

»Hvad  gavner  det,  mine  Brodre,  om  nogen  siger,  han  haver 
Troen,  men  haver  ikke  Gerninger?  Mon  den  Tro  kan  frelse 
ham?  Dersom  en  Broder  eller  Søster  er  nogen  og  fattes  den 
daglige  Næring,  men  nogen  af  Eder  siger  til  dem:  »Gaa  bort  i 

Fred,  varmer  Eder  og  mætter  Eder;  men  I  giver  dem  ikke  det, 
som  hører  til  Legemets  Nødtørft.«  Hvad  gavner  det?  Ligesaa 
og  Troen,  dersom  den  ikke  har  Gerninger,  er  den  død  i  sig 
selv.  Der  maatte  da  nogen  sige:  »Du  har  Troen,  og  jeg  har 
Gerninger;  vis  mig  Din  Tro  af  Dine  Gerninger,  og  jeg  vil  vise 
Dig  min  Tro  af  mine  Gerninger.«  Du  tror,  at  Gud  er  én;  Du 
gør  vel;  Djævlene  tror  det  ogsaa,  og  skælver.  Men  vil  Du  vide, 
o,  Du  forfængelige  Menneske,  at  Troen  uden  Gerninger  er  dod? 
Er  ikke  vor  Fader  Abraham  retfærdiggjort  ved  Gerninger,  da 
han  offrede  sin  Søn  Isak  paa  Alteret?  Ser  Du,  at  Troen  vir- 
kede ved  hans  Gerninger,  og  at  ved  Gerninger  blev  Troen 
fuldkommet,  og  Skriften  blev  opfyldt,  som  siger:  »Abraham 
troede  Gud,  og  det  blev  regnet  ham  til  Retfærdighed,  og  han 
blev  kaldet  Guds  Ven.«  Ser  I  nu,  at  et  Menneske  retfærdig- 
gøres ved  Gerninger  og  ikke  ved  Troen  alene?  Desligeste  og 
Rahab,  Skøgen,  blev  hun  ikke  retfærdiggjort  ved  Gerninger, 
da  hun  annammede  Sendebudene  og  udlod  dem  ad  en  anden 
Vej?  Thi  ligesom  Legemet  er  dødt  uden  Aand,  saaledes  er  og- 
saa Troen  død  uden  Gerninger.«  (Jakob  2,  14 — 26). 

Det  er  en  almindelig  antaget  Mening,  at  det  ikke  er  nød- 
vendigt at  rette  sig  efter  nogen  bestemt  Lov  eller  nogen 
som  helst  Ordinance  for  at  sikre  sig  Herlighed,  Lyksalighed 
og  Ophøjelse  i  Guds  Rige.  Mange  tænker,  at  dersom  de  lever 
et  moralsk  Liv  og  ikke  overtræder  Landets  Love,  men  fører  et 
ærligt  og  dydigt  Levned,  da  vil  alt  gaa  godt  for  dem,  enten 
Evangeliets  Ordinancer  iagttages  eller  ikke. 

Denne  Idé  har  mange  faaet  ved  at  betragte  den  religiøse 
Strid  og  Uenighed,  som  er  omkring  os. 

Disse  Forhold  har  bragt  mange  til  at  holde  sig  fra  alle  reli- 
giøse Samfund  og  anser  alle  Ordinancer  for  unødvendige.  De 
sætter  derfor  deres  Haab  alene  til  gode  Gerninger  og  et  ret- 
skaffent Liv,  som  det  eneste  Middel  til  at  sikre  sig  Adgang  til 
Guds  Rige,  medens  andre  er  af  den  Mening,  at  tro  paa  den 
Herre  Jesus  Kristus  er  alt,  hvad  der  behøves.  Syndsforladelse 
er  da  sikret,  siger  de,  og  Lydighed  mod  Ordinancer  er  kun  en 


73 

Form  eller  Ceremoni  uden  nogen  særlig  Betydning  som 
Frelsemiddel.  En  Person,  som  ikke  tror  paa  Nødvendigheden 
af  at  underkaste  sig  Evangeliets  Ordinancer,  men  lever  mo- 
ralsk og  samvittighedsfuldt,  er  vistnok  mere  respektabel  end 
den,  som  adlyder  Ordinancerne  og  dog  maaske  hverken  er 
moralsk  eller  samvittighedsfuld,  men  dette  gør  derfor  ikke  Or- 
dinancerne unødvendige.  En  saadan  Person  maa  man  natur- 
ligvis agte,  men  om  vi  beundrer  og  foretrækker  dennes  Ær- 
lighed fremfor  den  andens  Hykleri,  saa  vil  det  dog  ikke  bevise, 
at  Lydighed  mod  Ordinancerne  bør  eller  tør  tilsidesættes,  eller 
at  den  Førstnævnte  ikke  vilde  have  været  endnu  bedre,  hvis 
han  havde  adlydt  dem. 

Menneskene  kan  ikke  være  retfærdiggjorte,  naar  de  nægter 
at  adlyde  Ordinancerne,  som  Gud  har  indstiftet,  fordi  de  ser 
saa  megen  Strid  og  Uenighed  blandt  de,  som  siger,  at  de  er 
Kristi  Efterfølgere.  Det  vil  ikke  være  tilstrækkelig  Undskyld- 
ning for  Forsømmelsen  af  deres  Pligter.  Kun  faa,  som  kender 
Biblens  Indhold,  vil  nægte,  at  visse  Ordinancer  var  nødven- 
dige og  bindende  i  gamle  Dage,  og  at  de  derfor  blev  adlydt. 
Det  Eksempel  paa  Lydighed,  som  Jesus  Kristus  viste,  og  de 
mindeværdige  Ord  han  yttrede,  da  han  gik  til  Johannes  ved 
Jordans  Flod  for  at  døbes,  maa  i  sig  selv  være  tilstrækkeligt 
til  at  overbevise  enhver  om,  at  han  ansaa  Ordinancer  for  at 
være  nødvendige  og  bindende.  Han,  den  evige  Faders  Søn,  ved 
hvem  Verden  var  skabt,  som  var  hellig  og  uden  Synd,  ansaa 
det  for  nødvendigt  at  vise  Lydighed  til  Daabens  Ordinance  for 
»at  fuldkomme  al  Retfærdighed«.  Det  forekommer  maaske 
mange  ydmygende  at  gaa  hen  og  blive  begravet  i  Daabens 
Vande,  men  Guds  Søn  ansaa  det  ikke  for  nedværdigende  at 
vise  Lydighed  mod  sin  Faders  Befalinger,  og  han  lærte  sine 
Disciple  at  gøre  det  samme  og  tillige  at  lære  andre,  som  i 
Fremtiden  maatte  komme  til  at  tro  paa  ham. 

Der  gjordes  ingen  Undtagelse,  fordi  Saulus  (senere  kaldet 
Paulus)  havde  hørt  Herrens  Røst  fra  Himlen,  eller  at  Cor- 
nelius  havde   været  betjent  af   en   hellig   Engel;    de   maatte 

alligevel  underkaste  sig  Herrens  Befalinger  og  blive  døbt  til 
deres  Synders  Forladelse,  og  saa  erholde  den  Hellig-Aands 
Gave  for  siden  at  vandre  i  et  nyt  og  helligt  Levned.  Dersom  de 
ikke  havde  adlydt  disse  Fordringer,  vilde  de  ikke  have  været 
beredte  til  at  indgaa  i  Guds  Rige;  thi  Jesus  siger:  »Uden  at 
nogen  bliver  født  af  Vand  og  Aand  kan  han  ikke  indkomme  i 
Guds  Rige.«  Han  blev  selv  født  af  Vand,  da  Johannes  døbte 
ham,  thi  han  steg  straks  op  af  Vandet,  og  da  modtog  han  og- 
saa  Daaben  med  den  Hellig-Aand  og  Ild  eller  med  andre  Ord, 
han  blev  fodt  af  Aand.  Jesus  blev  saaledes  et  Eksempel  for 
alle,  som  tror  paa  ham  og  holder  hans  Befalinger.  En  moralsk, 
oprigtig  og  samvittighedsfuld  Vandel  fritager  Ingen  fra  at 
folge  ham  og  vise  Lydighed  til  disse  Ordinancer.  Hvor  urime- 
ligt er  det  at  tænke,  at  det  skulde  være  nødvendigt  for  et  rent 
og  helligt  Væsen  som  Jesus  paa  denne  Maade  at  fuldkomme 
al  Retfærdighed,  og  at  anse  det  for  unødvendigt  for  synde- 
fulde Mennesker.  Folk  kan  indbilde  sig,  at  de  tror  paa  og 
elsker  Jesus,  men  for  at  vise  denne  Tro  og  Kærlighed,  maa  de 
holde  hans  Befalinger. 

Skønt  de  forskellige  Samfund  er  indbyrdes  uenige  om,  hvad 
der  er  Kristi  Befalinger,  saa  er  hans  Befalinger  dog  tydeligt 
nok  angivne  i  den  hellige  Skrift,  og  naar  de  bliver  fremsatte 
af  de,  som  har  Myndighed  til  at  lære,  under  Indflydelse  af 
Guds  Aand,  vil  enhver  blive  overbevist  om  Sandheden  og  den 
store  Nødvendighed  af  at  adlyde  dem.  De  vil  indse,  at  for  at 
behage  Gud  og  sikre  sig  Adgang  til  hans  Rige,  er  det  nødven- 
digt at  tro,  at  Jesus  Kristus  er  Guds  Søn,  at  omvende  sig  fra 
Synd,  at  blive  døbt  til  Syndsforladelse  og  modtage  Haands- 
paalæggelse  for  den  Hellig-Aands  Gave;  de  vil  indse,  at  disse 
er  Ordinancer,  som  maa  adlydes  for  at  kunne  indkomme  i 
Guds  Rige. 

Da  Folkemængden  paa  Pinsedagen  troede,  at  Jesus  var 
Guds  Son,  som  en  Folge  af  hvad  de  havde  hørt  og  set,  raabte 
de  til  Apostlene:  »I  Mænd,  Brødre,  hvad  skulle  vi  gøre  for  at 
vorde  salige«,  svarede  Peter:  »Omvender  Eder,  og  hver  af  Eder 

lade  sig  dobe  i  Jesu  Kristi  Navn  til  Syndernes  Forladelse,  og 
I  skal  faa  den  Hellig- Aands  Gave«.  De  adlød  og  modtog  der- 
ved de  lovede  Velsignelser.  Disse  Betingelser,  som  var  nød- 
vendige i  fordums  Dage,  er  ligesaa  nødvendige  for  Menne- 
skene i  vore  Dage.  Herren  er  uforanderlig,  og  hans  Love 
og  Ordinancer  er  ogsaa  uforanderlige.  Han  har  indstiftet 
og  anvist  Midlerne,  ved  hvilke  Menneskene  kunne  komme  til 
ham,  og  det  er  den  eneste  Vej,  som  man  kan  vandre  paa  med 
Sikkerhed,  »thi  ligesom  Legemet  er  dødt  uden  Aand,  saaledes 
er  Troen  død  uden  Gerninger«. 


DØDEN  —  OG  HVAD  DER  FØLGER  EFTER. 

Af  Henning  Jensen. 
(Fra  »København«.) 

Der  er  utvivlsomt  i  vor  Tid  stor  Interesse  for,  hvad  der 
folger  efter  Døden.  Materialismens  Paastand,  at  der  følger 
ingenting  efter,  er  ikke  mere  paa  Mode  i  intelligente  Kredse. 
Den  er  nu  sunken  ned  til.de  Kredse,  som  ikke  staar  i  noget 
som  helst  Forhold  til  Aand.  Materialismen  begyndte  her,  lige- 
som i  andre  Lande,  som  en  tildels  berettiget  Opposition  mod 
en  Kirke,  der  var  stivnet  i  Bogstav-Kristendom;  den  havde 
højtbegavede  og  aandfulde  Ordførere;  den  var  —  saa  under- 
ligt det  lyder  —  en  Tid  virkelig  en  Aandsmagt,  skondt  den 
fornægtede  Aand.  Saadan  gaar  det,  naar  Kirken,  som  altid 
skulde  holde  Aandslivet  strømmende  som  en  levende  Flod, 
naar  den  sætter  Dæmninger  for  det,  saa  det  bliver  som  et 
stillestaaende  Vand;  saa  maa  Aanden  bane  sig  Vej  paa  anden 
Maade.  Og  her  hos  os  banede  den  sig  saa  Vej  gennem  den 
Brandesianske  Bevægelse.  Denne  Bevægelse  havde  aldrig  faaet 
den  Magt,  som  den  faktisk  fik  over  den  intelligente  Ungdom, 
hvis  der  ikke  havde  været  Aand  i  den,  og  hvis  den  ikke  havde 
staaet  overfor  en  Kirke,  der  spærrede  Aanden  inde  bag  en 
Dæmning  af  forbenede  Dogmer  og  Læreforskrifter. 


76 

Men  en  aandelig  Bevægelse,  der  fornægter  Aand  som  en 
selvstændig  Magt,  en  aandelig  Bevægelse,  der  vil  gøre  Aan- 
dens  Liv  afhængig  af  Hjernen,  saaledes  at  Aanden  dør  sam- 
tidig med  Legemet,  den  har  ingen  Livskraft,  den  stivner  snart 
i  Dogmer,  der  er  endnu  urimeligere  end  Kirkens. 

For  Øjeblikket  synes  jeg,  det  gaar  Materialismen  paa 
samme  Maade  som  Kirken;  der  er  ingen  strømmende  Bevæ- 
gelse i  den;  og  det  vil  sige,  der  er  ingen  Aand  i  den.  Thi  hvor 
der  er  Aand,  der  er  altid  strømmende  Liv.  Og  kommer  der  et 
eller  andet  Sted  i  Kirken  —  f.  Eks.  i  Ryslinge  —  en  Bevægelse, 
saa  strømmer  Ingeniørerne,  med  Pastor  Morten  Larsen  i  Spid- 
sen, til  fra  alle  Sider  for  at  rejse  en  Dæmning.  Og  det  vil 
sandsynligvis  lykkes  ogsaa  denne  Gang.  —  Formodentlig  gaar 
det  paa  samme  Maade  i  den  materialistiske  Menighed.  Er  der 
en  eller  anden,  der  vil  forsøge  at  bryde  ud,  vil  man  sandsyn- 
ligvis sørge  for  at  gøre  ham  uskadelig.  —  Men  Folgen  af  disse 
Dæmningsforsøg  baade  i  den  materialistiske  og  den  kirkelige 
Menighed  er  ganske  simpelt  den,  at  de  mister  Magten  over 
den  intelligente  Del  af  Folket,  navnlig  Ungdommen. 

Den  Interesse,  som  i  vor  Tid  har  grebet  en  Mængde  Menne- 
sker rundt  om  i  Verden  for  det  Sporgsmaal,  hvad  der  ligger 
bagved  Døden,  den  er  da  ogsaa  fremkommen  ganske  uaf- 
hængig baade  af  Materialismen  og  Kirken.  At  Materialismen 
ikke  beskæftiger  sig  med  dette  Sporgsmaal  er  jo  en  Selvfølge; 
thi  det  vigtigste  Dogme  i  Materialismens  Tro  er  jo,  at  der  ikke 
ligger  noget  bagved  Døden.  Kirken  derimod  tror,  at  der  følger 
et  Liv  efter  Døden,  men  det  Svar,  den  giver  paa  de  Sporgs- 
maal, som  kan  opstaa  herom,  er  lidet  tilfredsstillende. 

Den  lutherske  Kirkes  Svar  paa,  hvad  der  følger  efter  Dø- 
den, er  givet  i  den  Augsburgske  Konfessions  17.  Artikel  og 
lyder  saaledes: 

»Ligeledes  lærer  de,  at  Kristus  skal  aabenbare  sig  ved 
Verdens  Ende  for  at  holde  Dom,  og  han  skal  opvække 
alle  Døde,  give  de  fromme  og  udvalgte  et  evigt  Liv  og 
evindelige  Glæder,  men  fordømme  de  ugudelige  Menne- 
sker og  Djævlene  til  at  pines  uden  Ende. 

De  fordømmer  Gendøberne,  som  mener,  at  der  skal 
være  Ende  paa  de  fordømte  Menneskers  og  Djævlenes 
Straffe.« 

Man  vil  her  lægge  Mærke  til,  at  den  lutherske  Kirkes  offi- 
cielle Bekendelsesskrift  ikke  har  nogen  Oplysning  om,  hvor- 
dan det  gaar  et  Menneske  straks  efter  Døden.  Man  tænkte  sig 
formodentlig,  at  ved  Doden  faldt  Mennesket  i  en  Slags  Søvn, 
som  varede  lige  til  Dommedag.  Under  denne  lange  Søvn  var 
der  slet  ingen  Udvikling.  De  sovende  Døde  blev  ved  at  staa 
paa  samme  Standpunkt  som  den  Gang,  de  døde,  de  blev  hver- 
ken værre  eller  bedre.  Naar  saa  Dommens  Dag  kom,  saa 
rejste  de  sig  af  Gravene  med  de  Legemer,  som  de  en  Gang 
havde  haft  her  paa  Jorden,  og  saa  blev  de  fromme  sendt  hen 
et  Sted  til  evindelige  Glæder,  og  de  ugudelige  blev  sendte  til 
et  Sted,  hvor  de  skulde  pines  uden  Ende. 

Den  lutherske  Kirkes  Opfattelse  er  altsaa  egentlig  den,  at 
naar  et  Menneske  dør,  saa  er  det  afgjort,  hvad  Dom  han  vil 
faa;  thi  der  foregaar  ikke  nogen  Forandring  med  ham  fra 
Dødsdagen  til  Dommedagen.  Han  sover.  Og  naar  han  vaagner 
paa  Dommedag,  saa  er  det  kun  for  at  blive  sendt  til  Helvede 
til  evig  Pine,  —  hvis  han  har  hørt  til  de  ugudelige.  —  Man 
maa  her  sporge,  om  det  ikke  havde  været  mere  stemmende 
med  Guds  Barmhjærtighed,  om  han  lod  dem  blive  ved  med 
at  sove  til  evig  Tid.  —  Tænk  om  en  Fa'r  en  Dag  har  været 
bortrejst.  Han  kommer  hjem  om  Aftenen  og  faar  at  vide,  at 
et  af  hans  Børn  har  været  meget  uartig;  men  nu  er  Barnet 
gaaet  i  Seng  og  sover.  —  Ja,  siger  Faderen  saa,  lad  ham  nu 
sove  i  Nat.  Men  i  Morgen,  saa  skal  jeg  vække  ham,  og  saa 
skal  jeg  blive  ved  at  pine  ham  saalænge,  jeg  har  Magt  over 
ham. 

Det  kirkelige  Parti  i  Danmark,  som  nærmest  deler  den 
lutherske  Kirkes  Opfattelse  af,  hvad  der  følger  efter  Døden,  er 
Indre  Mission.  Dog  er  der  den  Forskel,  at  medens  den  lu- 
therske Kirke  mener,  at  de  ugudeliges  evige  Pinsler  forst  be- 
gynder paa  Dommens  Dag,  saa  mener  Indre  Mission,  at  Pi- 
nen begynder  straks  efter  Doden.  De  vantro  —  det  vil  i  Reg- 

len  sige  de,  som  ikke  er  Missionsfolk  — ,  de  bliver  straks  efter 
Døden  sendt  til  Helvede,  medens  Missionsfolkene  straks  kom- 
mer i  Himmerig. 

Jeg  tror  nu,  at  der  er  mange  Missionsfolk,  som  i  deres 
H  jærte  har  en  anden  Mening,  men  de  ledende  Missionspræster 
mener,  at  de  »vantro«  gaar  ind  til  den  evige  Pine  straks  efter 
Doden. 

De  grundtvigske  Præster  og  kirkelig  Centrums  Præster 
holder  ikke  af  at  udtale  sig  om,  hvad  Skæbne  der  venter  dem, 
der  ikke  deler  Kirkens  Tro,  straks  efter  Døden.  De  fleste  af 
dem  er  ganske  sikkert  absolut  uenige  med  Missionspræsterne, 
men  de  holder  ikke  af  at  lade  denne  Mening  komme  for  tyde- 
ligt frem.  —  Der  forefaldt  i  Efteraaret  1920  en  ret  betegnende 
lille  Episode.  Domprovst  Martensen-Larsen  i  Roskilde  havde 
skrevet  en  Bog  »Jairi  Datter«,  i  hvilken  han  havde  anbefalet 
at  bede  for  de  Døde.  Denne  Bog  blev  anmeldt  i  »Indre  Mis- 
sions Tidende«  af  Pastor  Kold.  Han  skriver  i  sin  Anmeldelse 
bl.  a.: 

»Derfor  kan  jeg  ikke  sige  andet  om  en  saadan  Bog 
som  »Jairi  Datter«,  trods  det  meget  gode  og  sande,  som 
findes  i  den,  end  at  det  er  en  farlig  Bog,  som  Satan  nok 
skal  forstaa  at  bruge  i  sin  Tjeneste  til  Skade  for  Guds 
Rige.« 

Den  katolske  Kirke  har  en  mere  menneskelig  Lære  om 
Tilstanden  straks  efter  Døden  for  de  Mennesker,  om  hvis  Sa- 
lighed der  kunde  være  nogen  Tvivl,  end  den  lutherske  Kirke. 
Den  mener  nemlig,  at  saadanne  Mennesker  efter  Døden  kom- 
mer til  at  gennemgaa  en  Renselses-Proces  i  Skærsilden,  ind- 
til de  er  skikkede  til  at  komme  i  Himlen.  —  Heri  ligger  der 
utvivlsomt  en  dyb  Sandhed.  Men  dette  Spørgsmaal  om  Til- 
standen straks  efter  Døden  skal  jeg  i  en  senere  Artikel  komme 
nærmere  ind  paa. 

OM  AT  ARBEJDE  FOR  ÉT 
OG  FORVENTE  NOGET  ANDET. 

Af  0.  Swett  Marden. 

Ingen  kan  vinde  Velstand,  saalænge  han  i  Virkeligheden 
venter  eller  næsten  venter  at  forblive  fattig.  Hvad  vi  venter, 
har  vi  nogen  Udsigt  til  at  faa;  intet  at  vente,  er  intet  at  faa. 

Hvor  kan  man  vente  at  naa  Sejrens  Maal,  naar  hvert 
Skridt,  man  tager,  er  traadt  paa  Nederlagets  Vej? 

At  gore  forkert  Front  og  spejde  ud  imod  det  mørke,  det 
nedslaaende  og  haabløse  er  nok  til  at  gore  vor  Stræben  resul- 
tatlos, om  vi  end  arbejder  aldrig  saa  meget  i  modsat  Retning 
af  den,  vi  ser  i. 

De  færreste  Mennesker  gør  rigtig  Front  her  i  Livet.  De 
ophæver  Virkningen  af  en  stor  Del  af  deres  Arbejde,  fordi 
deres  Sinds  Retning  ikke  svarer  til  deres  Stræben;  imedens  de 
arbejder  for  eet,  venter  de  i  Virkeligheden  noget  helt  andet. 
De  modarbejder  og  fordriver  selve  det,  de  søger,  ved  ikke  at 
indstille  deres  Sind  paa  rette  Maade  overfor  det.  De  gaar  ikke 
til  deres  Gerning  med  den  Sejrsvished,  der  tiltrækker  og 
fremtvinger  Resultater,  den  Afgjorthed  og  Fortrøstning,  som 
ikke  kender  til  Nederlag. 

At  begære  Rigdom  og  dog  stedse  vente  Fattigdom,  aldrig 
at  tvivle  om  sin  Evne  til  at  opnaa  det,  man  længes  efter,  er 
ligesom  at  prove  at  naa  Øst  ved  at  rejse  mod  Vest.  Der  findes 
intet  filosofisk  System,  der  kan  hjælpe  den  til  at  sejre,  som 
altid  tvivler  paa  sin  Evne  i  saa  Henseende  og  derved  tiltræk- 
ker Nederlaget.  Den,  der  vil  sejre,  maa  have  Sejren  i  sin 
Tanke.  Hans  Tanke  maa  udvikle,  maa  skabe,  konstruere,  op- 
finde og  fremfor  alt  forvente  det  bedste. 

TANKE-GLIMT. 

Der  er  ingen  faldne  Dyr,  men  mange  faldne  Engle. 

Det  er  lettere  at  gøre  det  Gode  end  det  Onde. 
Guddommelig  Inspiration  er  at  pleje  gode  Tanker. 
Ingen  kan  besudle  Dig,  Du  gor  det  selv. 


VÆR  GLAD 

Vær  glad,  naar  Faren  vejer 
hver  Evne,  som  Du  ejer: 

Jo  storre  Sak, 

des  tyngre  Tak, 
men  desto  storre  Sejer! 
Gaar  Støtterne  i  Stykker 
og  Vennerne  faar  Nykker, 

saa  sker  det  blot, 

fordi  Du  godt 
kan  gaa  foruden  Krykker. 

—  Enhver, 

Gud  sætter  ene, 
han  selv  er  mere  nær. 

(B.  Bjørnson.) 

